### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Borgerens frie valg gælder også når vi bliver ældre. Venstre i [adresse] Byråd foreslår at [adresse] har fokus på at vi som mennesker flest, gerne vil have et frit valg.
 Det gælder når vi er børn, unge og voksne. Men det gælder bestemt også når vi bliver ældre.

I forbindelse med dette års budgetdrøftelser vil vi foreslå at [adresse] fremover er meget åbne for at nye plejehjem/beskyttede boliger (gælder også de bestående) kan bygges og drives af andre end [adresse].

**Eventuelle input til hvem, hvad, hvordan og hvor mange ressourcer**

Venstre foreslår at kommunen – senest i starten af 2022 inviterer politikere, interessenter, borgere m.fl. til et temamøde for at få sat fokus på området.

Det handler især om at have noget at kunne vælge imellem – men det handler også om at have blik for at vi alle er forskellige.

Konkret vil vi gerne bede om et opdateret overblik over hvor mange og hvilke plejehjem/beskyttede boliger der i dag ikke er kommunale men som har en ”driftsaftale” med [adresse].

Kontaktperson fra partiet: Oscar Toft

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.